ഇന്ത്യന് സുരക്ഷാ ഉദ്യോഗസ്ഥര്ക്കെതിരെ വീണ്ടും തീവ്രവാദി ആക്രമണം ഗ്രനേഡ് ആക്രമണത്തില് രണ്ട് സി ആര് പി എഫ് ജവാന്മാര്ക്കും ഒരു ജമ്മു കാശ്മീര് പൊലീസ് ഉദ്യോഗസ്ഥനും പരിക്ക് ശ്രീനഗര്: ബരാമുള്ളയ്ക്ക് അടുത്തുള്ള ഖാന്പുരയില് വെച്ച് ഇന്ത്യന് സുരക്ഷാ ഉദ്യോഗസ്ഥര്ക്കെതിരെ വീണ്ടും തീവ്രവാദി ആക്രമണം. ഇന്ത്യന് സേനാവ്യൂഹത്തിനെതിരെ ഗ്രനേഡുകള് പ്രയോഗിച്ച തീവ്രവാദികളുടെ ആക്രമണത്തില് രണ്ട് സി ആര് പി എഫ് ജവാന്മാര്ക്കും ഒരു ജമ്മു കാശ്മീര് പൊലീസ് ഉദ്യോഗസ്ഥനും പരിക്കേറ്റു. പരിക്കേറ്റവരെ ഉടന് തന്നെ അടുത്തുള്ള ആശുപത്രിയിലേക്ക് മാറ്റിയതായി സൈന്യം അറിയിച്ചു. സുരക്ഷാ ഉദ്യോഗസ്ഥര് സ്ഥലം വളഞ്ഞിട്ടുണ്ടെന്നും സേനകള്ക്കെതിരെ ആക്രമണം നടത്തിയവര് ഉടന് പിടിയിലാകുമെന്നും ഇന്ത്യന് സൈന്യത്തിന്റെ പ്രതിനിധി മാദ്ധ്യമപ്രവര്ത്തകരെ അറിയിച്ചു. ഈ മാസം ആദ്യം പാകിസ്ഥാന് പിന്തുണയുള്ള തീവ്രവാദ സംഘമായ ലഷ്കര് ഇ ത്വയ്ബയുടെ ഒരു ഒളിസങ്കേതം സുരക്ഷാ ഉദ്യോഗസ്ഥര് തകര്ക്കുകയും അഞ്ച് ഭീകരരെ പിടികൂടുകയും ചെയ്തിരുന്നു. തീവ്രവാദി സംഘത്തിലെ ഒരാള് നല്കിയ വിവരത്തെ തുടര്ന്ന് നടത്തിയ സേനാനീക്കത്തിലൂടെയാണ് സുരക്ഷാ ഉദ്യോഗസ്ഥര് ഇവരെ പിടികൂടിയത്. അതേസമയം നിരവധി ഡ്രോണുകള് ഇപ്പോഴും ജമ്മു കാശ്മീരിന്റെ പല ഭാഗങ്ങളില് നിന്നും കണ്ടെത്തുന്നത് സുരക്ഷാ ഉദ്യോഗസ്ഥര്ക്ക് തലവേദന സൃഷ്ടിക്കുന്നുണ്ട്.